**2021.
Beszámoló**

**2021 – ben megvalósult programok, közművelődési tevékenységek a közösségi térben**:

Az évet a pandémiás hullám enyhülése után húsvéti interaktív online rendezvénnyel indult.
 3D nyomtatással ismerkedhettek az érdeklődők a könyvtárban. A nyári időszakban táborok, szalmafonás és korongozás -népi hagyományőrző foglalkozások, tündérkert készítő foglalkozás, kertverseny, magbörze és gyermeknap -immár új helyszínen- került megrendezésre.

Az ősz során került megrendezésre a nyárzáró Falunap, a Kódolás Hete, a Könyvtári Napok, egy településtörténeti séta, -kiállítás és -foglalkozás, valamint az október 23. -ünnepi megemlékezés és díszpolgár avatási ünnepség. Tökfaragó versennyel, Idősek Napi alkalmából csomagosztással folytatódott az év, majd Mikulásünnepség csomagosztással és adventi rendezvény zárta az évet.

**Egyéb kezdeményezések:**

Könyvdobozok kihelyezése, őszi dekorációs faluszépítő kezdeményezésen kívül megvalósult 3 ismeretterjesztő előadás is digitális gyermekvédelem témában. Külön közösségi oldal is indult „Digitális gyermekvédelem-hasznos tartalmak szülőknek” címmel.

**Értéktár:**

 A Hungarikum törvény ajánlása szerint települési értéktárat hoztunk létre, amelynek feladatai közé tartozik a településen fellelhető értékek azonosításának szervezése: ezt a munkát is megkezdtük, sok interjú ősszel lezajlott.

Közösségi terünk továbbra is a Vámosszabadi Faluházban működik. Az épületben kap helyet a könyvtár, a civil terem és a díszterem. A civil termet átmenetileg az iskola kapta meg. A nyugdíjas klub pandémia miatt csak kültéri foglalkozásokat tartott, kirándulást is szerveztünk. Az edzőteremben ovifoci, judoedzések, TRX, modern tánc, gerinctorna, jógaórák és szabadidős pingpong alkalmaknak adunk helyet és táncfoglalkozások zajlanak. A könyvtárban a Digitális Jólét Pont is működik, mely egyben területi központja a győri és Győr-környéki Pontoknak. A programok, kezdeményezések szervezése során igyekszem jó kapcsolatot ápolni a helyi civil szervezetekkel, nyugdíjas klubbal, az egyházközséggel, a Vámosszabadin működő közoktatási intézményekkel és a közművelődési tevékenységet segítő vállalkozókkal.

Az év során rendezvényeinkkel részt vállaltunk országos kezdeményezésekben: a Digitális Témahéthez, az Országos Könyvtári Napokhoz, a Kézai Simon programhoz, valamint A legszebb konyhakertek országos programokhoz csatlakoztunk.

**Könyvtár:**

A könyvtárfelújítás sajnos késik, a látványtervek elkészültek, de a bútorok központi beszerzése elakadt.
A könyvállomány folyamatosan gyarapszik, az elmúlt évben 620 000 Ft értékben kaptunk könyveket-könyvtári eszközöket a Központi Szolgáltató Rendszertől. 506 kölcsönzés történt, 29 alkalommal használták új szolgáltatásunkat, a könyvtárközi kölcsönzést. Arhívum elérési pont lettünk (Arcanum kedvezményes előfizetések olvasóinknak.). Olvasóink száma növekszik: összesen 94 olvasónk van, mely közül 54 fő 2021. évben iratkozott be.

2022. 01. 22. Berényi Éva

 művelődésszervező- könyvtáros